రాజేష్ మిశ్రా

రాజేష్ మిశ్రా (జననం 1 మే 1956)  భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో సిధి నియోజకవర్గం నుండి  తొలిసారి లోక్‌సభ సభ్యుడిగా ఎన్నికయ్యాడు. 
రాజకీయ జీవితం
డాక్టర్ రాజేష్ మిశ్రా బహుజన్ సమాజ్ పార్టీ ద్వారా రాజకీయాలలోకి వచ్చి 2008లో మధ్యప్రదేశ్‌ శాసనసభ ఎన్నికలలో బీఎస్‌పీ అభ్యర్థిగా పోటీ చేసి మూడవ స్థానంలో నిలిచి 2009లో భారతీయ జనతా పార్టీలో చేరాడు. ఆయన ఆ తరువాత బీజేపీ జిల్లా అధ్యక్షుడిగా, రాష్ట్ర కార్యవర్గ సభ్యుడిగా, ఉత్తరప్రదేశ్, అసోం, త్రిపుర రాష్ట్రాల్లో జరిగిన అసెంబ్లీ ఎన్నికల్లో పలు జిల్లాలకు ఇన్‌ఛార్జ్‌గా పని చేశాడు. 

రాజేష్ మిశ్రా 2023లో మధ్యప్రదేశ్‌ శాసనసభ ఎన్నికలలో  సిద్ధి శాసనసభ నియోజకవర్గం నుండి బీజేపీ టికెట్ ఆశించగా టికెట్ రాకపోవడంతో రాజీనామా చేశాడు. ఆయన ఆ తరువాత పార్టీ నచ్చచెప్పడంతో రాజీనామా వెనక్కు తీసుకున్నాడు. ఆయన 2024లో జరిగిన లోక్‌సభ ఎన్నికలలో సిధి నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్‌ అభ్యర్థి కమలేశ్వర్‌ పటేల్‌పై 187943 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

మూలాలు

వర్గం:1956 జననాలు
వర్గం:18వ లోక్‌సభ సభ్యులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:మధ్య ప్రదేశ్ రాజకీయ నాయకులు
వర్గం:మధ్య ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు